Rooftogte neem toe in WelkomFoto verskaf deur SAPD Vrystaat Die polisie in Welkom in die Vrystaat wil graag bewusmaking skep onder die publiek oor ŉ toename in rooftogte die afgelope paar maande. “Daar was ŉ toename in straatrooftogte – talle van dié oortredings het in die Welkom-sakesentrum of in residensiële woongebiede plaasgevind,” sê brig. Motantsi Makhele, woordvoerder van die polisie. “Voetgangers is ook geteiken wanneer hulle na en van hul huise gereis het of op pad was winkel toe of op pad was na openbare vervoer.” Makhele sê die polisie raai die volgende voorsorgmaatreëls aan: “Op dié noot is ŉ 19-jarige tiener op 3 Maart deur twee onbekende mans van sy selfoon beroof. Hy het alleen in Torontoweg gestap toe hy oorval is. Een verdagte het hom van voor af genader en ŉ ander van agter af. Die verdagtes het ná die voorval weggehardloop,” het Makhele gesê. Speurdersersant Tsie Matlokotsi van Welkom se speurdiens het een van die verdagtes se identikit saamgestel (grafika hierby aangeheg). Die verdagte is ŉ man tussen 25 en 30 jaar oud, vermoedelik ŉ uitlander en ongeveer 1,7 m lank. Hy het Engels gepraat en hy het ŉ swart bofbalpet, rooi bandana, donkerblou hemp, goue kettinkie, swart denim en donker sandale gedra. “Enigiemand met inligting oor die verdagtes word versoek om Matlokotsi te kontak by 078 758 5658.”